

Tel: 043/246-750;043/246-800;043/246-799 Fax : 043/246-760  
E-mail : djecji.vrtic.bjelovar@bj.t-com.hr  
Web : http://www.vrtic-bjelovar.hr

**DJEČJI VRTIĆ BJELOVAR**

Trg A.G.Matoša 8A

Bjelovar , 43 000

Na temelju odredbe članka 46.Statuta Dječjeg vrtića Bjelovar-pročišćeni tekst a sukladno Odluci Gradskog vijeća Grada Bjelovara,“ Odluke o utvrđivanju mjerila za sudjelovanje roditelja-korisnika usluga u cijeni programa Dječjeg vrtića Bjelovar“, Klasa: 601-01/21-01/28. urbroj: 2103/01-02-21-1 od 30.studenog 2021. godine,Upravno vijeće Dječjeg vrtića Bjelovar na svojoj 50. sjednici održanoj dana 03.prosinca 2021.godine, donijelo je

PRAVILNIK O IZMJENAMA I DOPUNAMA PRAVILNIKA O UPISU DJECE I MJERILIMA SUDJELOVANJA RODITELJA U CIJENI PROGRAMA

-pročišćeni tekst -

Članak 1.

U Pravilniku o upisu djece u Dječji vrtić Bjelovar i mjerilima za sudjelovanje roditelja

u cijeni programa-pročišćeni tekst, Klasa: 011-01/21-02/01.,urbroj:2103/01-16-21-03.,od 28.lipnja 2021.

**u glavi III MJERILA ZA SUDJELOVANJE RODITELJA-KORISNIKA U CIJENI PROGRAMA,**

**u članku 18. stavak 2. i pripadajuća tablica mijenja se i glasi:**

**„Sudjelovanje roditelja-korisnika usluga u cijeni programa Vrtića utvrđuje se ovisno o visini ukupnog dohotka po članu kućanstva,kako slijedi:**

|  |  |  |
| --- | --- | --- |
| **Redni broj**  **skupine plaćanja** | **Dohodak po članu kućanstva** | **Sudjelovanje roditelja –korisnika usluga u cijeni programa** |
| **01.** | **Do 500,00 kn** | **150,00 kn** |
| **02.** | **Od 501,00 do 800,00 kn** | **300, 00 kn** |
| **03.** | **Od 801,00 kn i više** | **400,00 kn** |

članak 2.

Roditeljima-korisnicima usluga kojima je rješenjem utvrđeno sudjelovanje u cijeni programa vrtića-jaslica, stupanjem na snagu ovoga Pravilnika o izmjenama i dopunama, izdat će se novo rješenje o sudjelovanju u cijeni po odredbama ovoga Pravilnika.

Članak 3.

Ostali članci Pravilnika o upisu djece u Dječji vrtić Bjelovar i mjerilima za sudjelovanje roditelja u cijeni programa-pročišćeni tekst –sukladni su Odluci Gradskog vijeća o utvrđivanju mjerila za sudjelovanje roditelja u cijeni programa od 30.studenog 2021.g“, te ostaju nepromjenjeni.

Članak 4.

Ovaj Pravilnik o izmjenama Pravilnika stupa na snagu osmog dana od dana objave na Oglasnoj ploči Dječjeg vrtića Bjelovar, a primjenjivat će se od **01.01.2022.godine.**

Klasa: 011-01/21-02/02. Predsjednica Upravnog vijeća

Urbroj:2103/01-16-21-03. Višnja Biljan,v.r.

Bjelovar, 03.prosinca 2021.

Ovaj Pravilnik o izmjenama i dopunama Pravilnika objavljen je na oglasnim pločama dana 06.12.2021. a stupio je na snagu 14.12.2021. s primjenom od 01.01.2022. Ravnateljica:Anna Lauš,v.r.



Tel: 043/246-750;043/246-800;043/246-799 Fax : 043/246-760  
E-mail : djecji.vrtic.bjelovar@bj.t-com.hr  
Web : http://www.vrtic-bjelovar.hr

**DJEČJI VRTIĆ BJELOVAR**

Trg A.G.Matoša 8A

Bjelovar , 43 000

Temeljem članka 46.Statuta Dječjeg vrtića Bjelovar-pročišćeni tekst Upravno vijeće Dječjeg vrtića Bjelovar na svojoj 45. sjednici održanoj dana 28.lipnja 2021.godine donijelo je

O D L U K U

o utvrđivanju pročišćenog teksta

Pravilnika o upisu djece i mjerilima za sudjelovanje

roditelja u cijeni programa Dječjeg vrtića Bjelovar

I

Ovom Odlukom utvrđuje se pročišćeni tekst Pravilnika o upisu djece i mjerilima za sudjelovanje roditelja u cijeni programa Dječjeg vrtića Bjelovar, koji obuhvaća:

**-Pravilnik** o upisu djece i mjerilima za sudjelovanje roditelja u cijeni programa **Dječjeg vrtića Bjelovar**

Klasa: 011-02/14-01/,urbroj2103/01-16-01-03.od veljače 2014;/usklađivanje s člankom 23. Zakona o predškolskom odgoju i obrazovanju,“NN“,broj: 94/13/;

**-** Pravilnik o izmjenama i dopunama Pravilnika -I dopuna **:** od 19.12.2017.temeljem Odluke Gradskog vijeća Grada Bjelovara, Klasa: 601-01/17-01/22, od 17.12.2017.;

/umanjenje cijene sudjelovanja roditelja u cijeni programa na 600,00,/;

**-** Pravilnik o izmjenama i dopunama Pravilnika - II dopuna : od 20.11.2018.temeljem Odluke Gradskog vijeća, klasa: 601-01/18-01/18-01/15,urbroj: 2103/01-02-18-4, od 20.studenog 2018. /umanjenje cijene sudjelovanja roditelja u cijeni programa na 500,00,/;

- Pravilnik o izmjenama i dopunama Pravilnika – III dopuna : od 14.02.2020.,temeljem Odluke Gradskog vijeća, klasa: 601-01/19-01/26, urbr.2103/01-02-19-6, od 18.12.2019/ umanjenje za roditelje s dvoje ili više djece od 01.09.2020./;

-Pravilnik o dopuni Pravilnika o upisu djece i mjerilima za sudjelovanje roditelja u cijeni programa od 27.03.2020. /oslobađanje roditelja u sudjelovanju u cijeni programa/covid-19/;

- Pravilnik o izmjenama i dopunama Pravilnika IV-dopuna: od 24.07.2020. temeljen na Odluci Gradskog vijeća, klasa: 601-01/20-01/14,urbroj2103/01-02-20-4,/“…umanjenje cijene za drugo dijete u vrtiću 20%za treće dijete u vrtiću oslobađaju se u cijelosti…“,

- Pravilnik o izmjenama i dopunama Pravilnika V-dopuna: od 15.12.2020.temeljen na Odluci Gradskog vijeća, klasa: 601-01/20-01/20. urbroj2103/01-02-20-4,/“…oslobađanje roditelja od sudjelovanja u cijeni programa ako je prvo i drugo dijete polaznik osnovne škole.“

**u kojima je naznačeno njihovo stupanja na snagu.**

II

Pročišćeni tekst Pravilnika o upisu djece i mjerilima za sudjelovanje roditelja u cijeni programa sastavni je dio ove Odluke.

Ova Odluka stupa na snagu danom donošenja.

Predsjednica Upravnog vijeća

Klasa: 011-01/21-02/02 Višnja Biljan,v.r.

Urbroj:2103/01-16-21-03

Bjelovar, 28.lipnja 2021.



Tel: 043/246-750;043/246-800;043/246-799 Fax : 043/246-760  
E-mail : djecji.vrtic.bjelovar@bj.t-com.hr  
Web : http://www.vrtic-bjelovar.hr

**DJEČJI VRTIĆ BJELOVAR**

Trg A.G.Matoša 8A

Bjelovar , 43 000

Temeljem članka članka 46. Statuta Dječjeg vrtića Bjelovar-pročišćeni tekst-Upravno vijeće Dječjeg vrtića Bjelovar na svojoj 45. sjednici održanoj 28.lipnja 2021.godine,donijelo je

**P R A V I L N I K**

O UPISU DJECE I MJERILIMA ZA SUDJELOVANJE RODITELJA

U CIJENI PROGRAMA DJEČJI VRTIĆ BJELOVAR

-PROČIŠĆENI TEKST-

I OPĆE ODREDBE

članak 1.

Pravilnikom o upisu djece u Dječji vrtić Bjelovar i mjerilima sudjelovanja roditelja u cijeni programa/u daljnjem tekstu:/Pravilnik /uređuje se postupak upisa djece;ostvarivanje reda prvenstva pri upisu djece;način ostvarivanja i provođenja programa odgoja i obrazovanja djece rane i predškolske dobi;mjerila za sudjelovanje roditelja-korisnika usluga u cijeni cjelovitog programa; međusobna prava i obveze roditelja-korisnika usluga i Dječjeg vrtića Bjelovar:/u daljnjem tekstu Dječji vrtić/.

Dječji vrtić poslove upisa djece i ispisa djece obavlja kao javnu ovlast.

U obavljanju zakonom prenijetih javnih ovlasti, u poslovima kojima odlučuje o pravu,obvezi, ili pravnom interesu djeteta,roditelja ili skrbnika ili druge fizičke ili pravne osobe, Dječji vrtić je dužan postupati po načelima zakona o općem upravnom postupku.

Izrazi koji se za fizičke osobe u ovom Pravilniku koriste u muškom rodu su neutralni i odnose se na osobe muškog i ženskog roda.

članak 2.

U Dječji vrtić mogu se upisivati djeca od navršene jedne godine života do polaska u osnovnu školu i to u : - redoviti program odgoja, obrazovanja djece rane i predškolske dobi (u daljnjem tekstu: redoviti programi) usklađeni s radnim vremenom zaposlenih roditelja i potrebama djeteta;

-programi predškole;

- ostali kraći programi.

Programi se provode u skladu s Zakonom o predškolskom odgoju i obrazovanju,provedbenim propisima temeljenim na zakonu i Statutom.

članak 3.

Pedagoška godina započinje 01.rujna tekuće godine, a završava 31.kolovoza slijedeće godine.

II UPIS DJECE

članak 4.

Upis djece rane i predškolske dobi provodi se prema Planu upisa što ga za svaku godinu donosi Upravno vijeće Dječjeg vrtića uz suglasnost osnivača.

Ukoliko se sva prijavljena djeca ne mogu upisati, prednost pri upisu ostvarivat će se prema kriterijima utvrđenim zakonom i odlukom osnivača.

Člana 5.

Pravo na upis u programe Dječjeg vrtića imaju djeca roditelja s prebivalištem na području Grada Bjelovara, a ukoliko ima slobodnih mjesta, u pojedine programe mogu se upisati i djeca roditelja s prebivalištem van područja Grada,odnosno s područja drugih općina, u skladu s odlukom Osnivača.

**1. Prednost pri upisu u redovite programe**

članak 6.

Dječji vrtić je dužan sukladno svom kapacitetu organizirati prvenstveno redovite programe predškolskog odgoja za djecu rane i predškolske dobi s prebivalištem na području Grada Bjelovara, te osigurati prednost pri upisu u redovite programe na način utvrđen zakonom, odlukom osnivača i ovim Pravilnikom.

Prednost pri upisu u redovite programe utvrđuju se prema sljedećim kriterijima:

- djeca roditelja žrtava i invalida Domovinskog rata;

- djeca zaposlenih roditelja;

- djeca koja imaju braću i sestre u vrtiću;

- djeca na „listi čekanja“ prema redoslijedu prijave, ako su u skladu s upisnim planom za pedagošku godinu;

- djeca iz obitelji s troje i više djece;

- djeca samohranih roditelja;

- djeca u godini prije polaska u osnovnu školu;

- djeca roditelja koji primaju dječji doplatak.

„Prednost pri upisu u dječji vrtić imaju djeca smještena u udomiteljske obitelji, a Grad Bjelovar u cijelosti preuzima sufinanciranje cijene programa.“

/Napomena. U skladu s člankom 20.zakona i odlukom osnivača/

Članak 7.

Roditelj odnosno skrbnik djeteta je dužan dostaviti Dječjem vrtiću dokaze o činjenicama bitnim za ostvarivanje prednosti pri upisu:

- za dijete roditelja invalida Domovinskog rata – rješenje o statusu invalida Domovinskog rata,

- za dijete oba zaposlena roditelja – potvrde poslodavaca o zaposlenju roditelja,

- za dijete koje živi samo s jednim, zaposlenim roditeljem – potvrda poslodavca o zaposlenju roditelja, presuda o razvodu braka ili drugi dokaz da drugi roditelj ne živi u zajedničkom kućanstvu,

- za dijete samohranog zaposlenog roditelja – potvrda poslodavca o zaposlenju roditelja i dokazi o samohranosti: rodni list, smrtni list za preminulog roditelja ili potvrda o nestanku drugog roditelja ili rješenje Centra za socijalnu skrb o privremenom uzdržavanju djeteta,

- za dijete u udomiteljskoj obitelji, bez roditelja ili bez odgovarajuće roditeljske skrbi – rješenje odnosno potvrda centra za socijalnu skrb da je dijete u udomiteljskoj obitelji, bez roditelja ili bez odgovarajuće roditeljske skrbi,

- za dijete iz obitelji s troje ili više malodobne djece – za svako dijete mlađe od 18 godina rodni list ili izvadak iz matice rođenih ili potvrda s podacima o rođenju djeteta ili pisana privola roditelja da Dječji vrtić može sam provjeriti podatke o rođenju djeteta u maticama rođenih,

- za dijete u godini prije polaska u osnovnu školu – rodni list ili izvadak iz matice rođenih ili potvrda s podacima o rođenju djeteta ili pisana privola roditelja da Dječji vrtić može sam provjeriti podatke o rođenju djeteta u maticama rođenih,

- za dijete roditelja koji primaju doplatak za djecu – rješenje o pravu na doplatak za djecu,

- za dijete koje ima specifične razvojne i/ili zdravstvene potrebe – relevantna dokumentacija za utvrđivanje navedenih potreba i statusa djeteta.

Članak 8.

**2. Program predškole**

Dječji vrtić će u skladu s odlukom Osnivača i datim prostornim i organizacijskim uvjetima osigurati ostvarivanje programa predškole za svu zainteresiranu djecu u godini prije polaska u osnovnu školu koja nisu uključena u redoviti ili posebni program predškolskog odgoja i obrazovanja.

Kurikulumom Dječjeg vrtića utvrđuje se realizacija provođenja programa predškole.

Na postupak upisa u programe predškole na odgovarajući način se primjenjuju odredbe ovoga Pravilnika.

**3. Posebni i drugi programi**

članak 9.

Dječji vrtić može organizirati posebne cjelodnevne, poludnevne i kraće programe te druge programe predškolskog odgoja i obrazovanja u skladu s interesima i potrebama djece i zahtjevima roditelja i postojanju uvjeta u Dječjem vrtiću, temeljem odluke Upravnog vijeća i suglasnosti nadležnog ministarstva.

Članak 10.

**4.Postupak upisa**

Postupak upisa djece pokreće se odlukom o javnoj objavi,/obavijest;natječaj,oglas/ koju donosi Upravno vijeće za svaku pedagošku godinu, u pravilu tijekom ožujka tekuće pedagoške godine.

Odluka se objavljuje na Oglasnoj/im pločama Vrtića, mrežnoj stranici Dječjeg vrtića i na drugi prikladan način kojim će se pozvanim osobama omogućiti saznanje o javnoj objavi.

U javnoj objavi se utvrđuje: mjesto i vrijeme podnošenja zahtjeva; rok za podnošenje zahtjeva; sadržaj zahtjeva, te obavijest o rezultatima upisa, rok za podnošenje prigovora /žalbe/ kao i rok dostave tražene dokumentacije po zahtjevu i potpis ugovora.

Obrazac Zahtjeva za ostvarivanje programa Dječjeg vrtića čini sastavni dio ovoga Pravilnika.

Članak 11.

Postupak upisa djece u programe Dječjeg vrtića provodi Komisija za upis djece (u nastavku teksta: Komisija) koju imenuje Upravno vijeće.

Upravno vijeće imenuje predsjednika i 4 člana Komisije iz reda odgojitelja i stručnih suradnika Dječjeg vrtića, na vrijeme od dvije godine.

Komisija radi na sjednicama koje saziva predsjednik.

Sjednica se može održati ako je nazočna većina članova Komisije.

Komisija donosi odluke većinom glasova ukupnog broja članova Komisije.

Komisija odlučuje o zahtjevima za upis djece u odgojno-obrazovni program na temelju rezultata cjelovitog uvida o razvoju i potrebama svakog djeteta, analize dostavljene dokumentacije, rezultata inicijalnog razgovora s roditeljima odnosno skrbnicima djece, uz nazočnost djeteta, koji timski obavljaju članovi stručno-razvojne službe, uz mogućnost konzultacije s vanjskim stručnjacima radi pribavljanja mišljenja i podataka bitnih za odlučivanje.

O radu Komisije vodi se zapisnik.

Komisija poslove upisa djece u Dječji vrtić obavlja kao javnu ovlast, primjenjujući načela zakona o općem upravnom postupku.

Članak 12.

Komisija je dužna u roku (u pravilu mjesec dana po isteku roka za podnošenje zahtjeva za upis djece) objaviti rezultate upisa na Oglasnoj ploči Dječjeg vrtića**.**

**Objava** sadrži broj: broj zaprimljenih zahtjeva;broj slobodnih mjesta;ime i prezime djeteta, godište djeteta, rok u kojem je roditelj obvezan dostaviti javne i ostale isprave kojima dokazuje činjenice da je ostvario pravo prvenstva, po potpisanom zahtjevu.

Protiv odluke/rješenja/ o rezultatima upisa roditelj ima pravo žalbe-prigovora.

Žalba se u pisanom obliku podnosi Komisiji u roku od osam dana od dana objave rezultata.

Članak 13.

O žalbama rješava Upravno vijeće u roku od osam dana od dana isteka roka za žalbu.

U radu Upravnog vijeća sudjeluje i predstavnik Komisije radi obrazloženja odluke Komisije Upravnom vijeću, ali bez prava odlučivanja.

Upravno vijeće po žalbi može:

- odbaciti žalbu kao nepravodobnu,

- odbiti žalbu kao neosnovanu i potvrditi odluku Komisije,

- usvojiti žalbu i ukinuti odluku Komisije te samo donijeti odluku o upisu odnosno rasporedu djeteta ili pak vratiti Komisiji na ponovno odlučivanje.

Odluka Upravnog vijeća je konačna.

O svojoj odluci Upravno vijeće izvještava roditelja odnosno skrbnika djeteta.

Članak 14.

Nakon završetka žalbenog postupka Upravno vijeće donosi odluku o upisima, koja sadrži podatke:

o broju zaprimljenih zahtjeva,

o prihvaćenim zahtjevima za upis djece,

o odbijenim zahtjevima za upis djece – s obrazloženjem,

o raspoloživim kapacitetima Dječjeg vrtića nakon utvrđenih rezultata upisa.

Ravnatelj Dječjeg vrtića dužan je nadležnom tijelu Osnivača dostaviti izviješće o provedenom postupku upisa djece u programe Vrtića, s naznakom: broj slobodnih mjesta,broj popunjenih mjesta; broj prijavljene djece koja ne ostvaruju programe.

članak 15.

Roditelj odnosno skrbnik dužan je pristupiti sklapanju ugovora o ostvarivanju programa s Dječjim vrtićem u roku navedenom u rješenju, kojim se utvrđuju međusobna prava i obveze Dječjeg vrtića i roditelja, odnosno skrbnika.

Ukoliko roditelj ne pristupi potpisu ugovora kako je utvrđeno predhodnim stavkom ovoga članka, smatra se da je odustao od ostvarivanja programa, a na njegovo mjesto dolazi/e slijedeće dijete s liste.

članak 16.

Djeca upisana slijedom javne objave započinju ostvarivati program od 1. Rujna tekuće godine, ako drugačije nije utvrđeno ugovorom Dječjeg vrtića s roditeljem odnosno skrbnikom djeteta.

članak 17.

Djeca koja početkom upisne godine ne ostvare mogućnost upisa u redovite programe upisat će se na listu čekanja, a pravo na upis prema kriterijima ostvarit će ako u redovitom programu bude slobodnih mjesta tijekom pedagoške godine.

Odluku o prijemu djece kako je utvrđeno predhodnim stavkom ovoga članka donosi ravnatelj na prijedlog Stručnog tima Dječjeg vrtića.

Ukoliko nema djece na listi prednosti ili se roditelj odnosno skrbnik djeteta ne odazove na obavijest Dječjeg vrtića o slobodnom mjestu za upis, u Dječji vrtić se mogu tijekom godine upisati i djeca čiji roditelji odnosno skrbnici nisu sudjelovali u postupku za prijem djece po javnoj objavi.

III

**MJERILA ZA SUDJELOVANJE**

**RODITELJA-KORISNIKA**

**USLUGA U CJELOVITOJ CIJENI**

**PROGRAMA**

članak 18.

Sudjelovanje roditelja,skrbnika u cjelovitoj cijeni programa Dječjeg vrtića Bjelovar utvrđuje se

„Sudjelovanje roditelja-korisnika usluga u cijeni programa Vrtića utvrđuje se ovisno o visini ukupnog dohotka po članu kućanstva,kako slijedi:

|  |  |  |
| --- | --- | --- |
| Redni broj  skupine plaćanja | Dohodak po članu kućanstva | Sudjelovanje roditelja –korisnika usluga u cijeni programa |
| 01. | Do 500,00 kn | 150,00 kn |
| 02. | Od 501,00 do 800,00 kn | 300, 00 kn |
| 03. | Od 801,00 kn do 1.200,00 kn | 450,00 kn |
| 04. | Od 1.201,00 kn i više | 500, 00 kn |

/NAPOMENA: članak 18. Izmjenjen: temeljem II DOPUNE Odluke Gradskog vijeća, klasa: 601-01/18-01/18-01/15,urbroj: 2103/01-02-18-4, od 20.studenog 2018.;

članak 19.

Ukupan dohodak jest zbroj dohodaka od nesamostalnog rada,dohodak od samostalne djelatnosti, dohodak od imovine i imovinskih prava,dohodak od kapitala,dohodak od osiguranja i drugih primanja koje ostvari roditelj-korisnik usluga i članovi njegovog kućanstva prema poreznim propisima /izjava o zajedničkom kućanstvu/.

Dohodak u smislu ovoga Pravilnika smatra se : plaća ostvarena kod poslodavca za rad u tuzemstvu i inozemstvu,mirovine i drugi dohodci iz prijašnjih odnosa po osnovi rada, dohodak od obrtničke djelatnosti, slobodnih zanimanja, poljoprivrede, šumarstva i od drugih samostalnih djelatnosti,dohodak od najamnine,zakupnine i drugih imovinskih prava dohodak od dividenda i udjela u dobiti i kamata,dohodak po osnovi osiguranja života i dobrovoljnog mirovinskog osiguranja.

Druga primanja u smislu ovoga Pravilnika su: mirovine ostvarene u inozemstvu,naknade za vrijeme privremene spriječenosti za rad,naknade za rodiljni-roditeljski dopust i naknade zbog nezaposlenosti te ostale naknade, o kojima službenu evidenciju vodi i izdaje nadležno tijelo /Porezna uprava/

Kao dokaz ukupnog dohotka smatra se: sve isprave koje izdaje nadležna Porezna uprava

Pod ukupnim dohotkom članova kućanstva, u smislu ovoga Pravilnika smatra se dohodak iz predhodnih stavaka ovoga članka,umanjen za iznos poreza i prireza.

Pod zajedničkim kućanstvom roditelja-korisnika,odnosno skrbnika, smatra se zajednica života privređivanja i trošenja ostvarenog ukupnog dohotka svih članova bez obzira na srodstvo.

Dokaz:“Izjava o zajedničkom kućanstvu“.

Članak 20.

Pri utvrđivanju visine sudjelovanja roditelja-korisnika usluga ili skrbnika djeteta u cjelovitoj cijeni programa, odnosno uvrštavanja u određenu skupinu plaćanja kako je to utvrđeno u odredbi članka 18. Ukupan dohodak roditelja-korisnika usluga, odnosno skrbnika dijeli se na članove kućanstva prema priloženoj dokumentaciji:

„Izjavi o zajedničkom kućanstvu“; i ostale isprave kojima se dokazuje ukupan broj članova zajedničkog kućanstva.

Članak 21.

Ne smatraju se dohotkom u smislu ovoga Pravilnika svi primitci koji su zakonom ili drugim propisom temeljeni na zakonu koji se ne smatraju dohotkom./dječji doplatak, naknade soc. pomoći/

Roditelju-korisniku usluga,odnosno skrbniku,kojem je pravomoćnom sudskom odlukom utvrđeno plaćanja alimentacije, odnosno koji je primatelj alimentacije za dijete pri utvrđivanju cijene programa, iznos alimentacije ne ulazi u dohodak u smislu ovoga Pravilnika.

Za utvrđivanje sudjelovanja u cijeni programa Dječjeg vrtića Bjelovar,za djecu koja ostvaruju programe za svaku godinu, na zahtjev Vrtića roditelji su obvezni najkasnije do 31.ožujka tekuće godine, dostaviti dokumentaciju o dohotku prethodne godine, a za utvrđivanje cijene tekuće godine iz prethodnih stavaka.

članak 22.

Roditelj-korisniku usluga,odnosno skrbniku kojem je pravomoćnim rješenjem nadležnog tijela priznat status invalida Domovinskog rata ostvaruje pravo na umanjenje sudjelovanja za 30% cijene pripadajuće skupine plaćanja.

„Roditelji djece s teškoćama, koji koriste smanjeni program ostvaruju pravo na umanjenje sudjelovanja za 20% pripadajuće skupine plaćanja.“

/NAPOMENA: u članku 22. Stavak drugi dopunjen temeljem Odluke Gradskog vijeća od 12.12.2017/

„Roditelji/skrbnici s više djece ostvaruju pravo na umanjenje sudjelovanja i cijeni programa, a Grad Bjelovar će za treće i svako slijedeće dijete u vrtiću preuzet plaćanja u cijelosti, ako je prvo i drugo dijete polaznik osnovne škole. „

/Napomena: članak 22.dopunjen u skladu s Odlukom Gradskog vijeća, od 15.12.2020./

Članak 22a

Postupak za ostvarivanje prava na oslobađanje plaćanja za treće dijete pokreće se pisanim zahtjevom roditelja korisnika usluga.

Zahtjev se podnosi za svaku školsku-pedagošku godinu, u roku od 15 dana od dana početka nove –školske pedagoške-školske godine.

Roditelj je obvezan u prilog zahtjevu dostaviti uz dokumentaciju za upis djeteta u redoviti program, kako je utvrđeno odredbama Pravilnika, dostaviti i dodatnu dokumentaciju:

- izvode iz matice rođenih za djecu polaznike osnovne škole

- javne isprave- izdane od tijela javne vlasti Osnovnih škola, iz kojih je vidljivo da su prvo i drugo dijete polaznici osnovne škole.

članak 22b

Nakon provedenog postupka i utvrđivanja činjenica ravnatelj Dječjeg vrtića donosi rješenje o ostvarivanju prava na oslobađanje sudjelovanja u cijeni za treće i svako slijedeće dijete koje ostvaruje redoviti 10-satni program, ako su prvo i drugo dijete polaznici osnovne škole.

Protiv rješenja iz prethodnog stavka dopuštena je žalba.

Žalba se podnosi Upravnom vijeću pisanim putem u roku od 15 dana od dana primitka.

22c

Ako tijekom pedagoške-školske godine nastanu bitne promjene koje su od utjecaja na ostvarivanje prava roditelj –korisnik usluga dužan je o istim promjenama izvijestiti vrtić, kako slijedi:

- promjena vezana za ispis djeteta polaznika OŠ i prije završetka pedagoške godine 31.08., s kojim danom ispisa djeteta iz oš roditelj ne ostvaruje pravo na oslobađanje od plaćanja.

- i ostale bitne promjene koje su od utjecaja za oslobađanje od plaćanja.

članak 22e

Dječji vrtić je obvezan nadležnom Upravnom odjelu Grada Bjelovara dostaviti /dostavljati:

-dokumentaciju o provedenim postupcima oslobađanja roditelja sudjelovanja u cijeni programa za treće i svako slijedeće dijete, ako je prvo i drugo dijete polaznik osnovne škole;

- kao i dokumentaciju o eventualnoj nemogućnosti oslobađanja roditelja po prioritetima u odnosu na osigurana sredstva u proračunu Grada.

/ Napomena: članci 22a;22b, 22c; 22e ugrađeni temeljem Odluke Gradskog vijeća Grada Bjelovara,Klasa: 601-01/20-01/20,urbroj:2103/01-02-20-4, od 15.12.2020./

Članak 23.

Roditelji s više djece u vrtiću ostvaruju pravo na umanjenje sudjelovanja i cijeni programa i to:

- za drugo dijete u vrtiću umanjenje sudjelovanja za 20% od cijene pripadajuće skupine plaćanja,

- za treće i svako slijedeće dijete u vrtiću roditelji se oslobađaju plaćanja u cijelosti.“

/NAPOMENA: članak 23.izmjenjen IV dopunom Odluke Gradskog vijeća, kalsa: 601-01/20-01/14,urbroj: 2103/01-02-20-4 od 24.07.2020./

Članak 24.

Oslobađaju se obveze sudjelovanja u cijeni programa Dječjeg vrtića:

* djeca roditelja kojima je priznat status poginulog hrvatskog branitelja Domovinskog rata utvrđenog pravomoćnim rješenjem nadležnog ministarstva;
* djeca bez oba roditelja,kojima je nadležno tijelo pravomoćnim rješenjem utvrdilo status u skladu s zakonom.

Članak 24 A.

Oslobađaju se roditelji obveze sudjelovanja u cijeni redovitog programa za dane u kojima djeca ne ostvaruju redoviti program Dječjeg vrtića Bjelovar za vrijeme trajanja mjera suzbijanja širenja koronavirusa.

Roditeljima kojima je u skladu s odredbama Pravilnika utvrđen mjesečni iznos za ožujak 2020. godine, isti će biti usklađen sa stavkom prvim ovoga članka .

/napomena: dodan novi članak temeljem odluke Grada Bjelovara/

Članak 25.

Utvrđuje se umanjenje sudjelovanja u cijeni programa Dječjeg vrtića:

* za dijete koje zbog bolesti do 30 dana ne koristi program umanjenje iznosi 20% od cijene programa pripadajuće skupine plaćanja,temeljem potvrde liječnika;
* za dijete koje zbog bolesti preko 31 dan u kontinuitetu ne koristi program Dječjeg vrtića umanjenje iznosi 50% od cijene pripadajuće skupine plaćanja, temeljem potvrde nadležnog liječnika;
* za dane odsutnosti djeteta zbog godišnjeg odmora roditelja-korisnika usluga,odnosno skrbnika do 30 dana, umanjenje iznosi 40% od cijene pripadajuće skupine plaćanja.

O izostancima djeteta iz Dječjeg vrtića, kako je to utvrđeno predhodnim stavcima, roditelji-korisnici usluga su dužni izvijestiti Dječji vrtić u roku od osam dana.

Za ostale izostanke djeteta iz Dječjeg vrtića,koji se ne spominju u predhodnim stavcima,roditelj-korisnik usluga nema pravo na umanjenje cijene pripadajuće skupine plaćanja.

Članak 26.

Roditelji-korisnici usluga obvezni su sudjelovati u cijeni cjelovitog programa Dječjeg vrtića koje ostvaruje njegovo dijete, u skladu s odlukama nadležnog tijela Grada Bjelovara, sklopljenim ugovorom i ovim Pravilnikom.

Članak 27.

U postupku utvrđivanja činjenica bitnih za donošenje rješenja o sudjelovanju roditelja –korisnika usluga u cijeni programa za tekuću kalendarsku godinu, roditelj-korisnik usluga obvezan je na zahtjev Dječjeg vrtića podnijeti dokaze o ukupnom dohotku ostvarenom u prethodnoj godini najkasnije do 31.ožujka tekuće godine.

Dokazi iz prethodnog stavka smatraju se uvjerenja-isprave izdane od nadležnih tijela /Porezna uprava; nadležna tijela zdravstvenog,mirovinskog osiguranja kao i ostale javne isprave temeljem kojih se nedvojbeno može utvrditi pravo na umanjenje, odnosno oslobađanje od cijene sudjelovanja roditelja-korisnika u cijeni programa.

Iznimno, a z ako se temeljem dokaza iz prethodnog stavka ne može utvrditi ukupan dohodak roditelja-korisnika usluga, za prethodnu godinu, isti je obvezan podnijeti na uvid ispravu/javnu,privatnu dokument iz kojeg se nedvojbeno može utvrditi period isplata,odnosno neisplata dohotka, uvjerenje poslodavca o ugovorenoj plaći.

Roditeljima, koji su ostvarili pravo upisa djece u dječji vrtić, a kojima se ne može utvrditi dohodak, kako je navedeno prethodnim stavcima ovoga članka / redovni studenti/, obvezni su dostaviti izvornik potvrde nadležne ustanove.

Članak 28.

Ukoliko roditelj-korisnik usluga ne dostavi ili ne dostavi u traženom roku dokumentaciju iz prethodnog članka ovoga Pravilnika, utvrdit će se sudjelovanje u cijeni programa iz skupine 6 plaćanja.

Članak 29.

Roditelj-korisnik usluga obvezan je prijaviti svaku promjenu činjenice i okolnosti koja nastane tijekom godine, a primjenom koje bi moglo doći do izmjena u utvrđenom sudjelovanju u cijeni programa.

Kada se u tekućoj godini izmjene činjenice u pogledu ukupnog broja članova kućanstva,a koji su od utjecaja na utvrđenu cijenu pripadajuće skupine plaćanja, roditelju-korisniku usluga utvrdit će se sudjelovanje u cijeni programa prvog idućeg mjeseca po prijavi nastale promjene.

Kada se u tekućoj godini izmjene okolnosti i činjenice u pogledu visine dohotka, odnosno gubitka dohotka jednog ili oba roditelja-korisnika usluga, rješenje o utvrđenoj cijeni sudjelovanja roditelja-korisnika usluga za tekuću godinu neće se mijenjati.

Članak 30.

Nakon provedenog dokaznog postupka i utvrđenog činjeničnog stanja kako je utvrđeno prethodnim člancima, ravnatelj Dječjeg vrtića donosi rješenje o sudjelovanju roditelja-korisnika usluga u cijeni programa i dostavlja ga roditelju-korisniku usluga.

Protiv rješenja iz prethodnog stavka dopuštena je žalba.

Žalba se podnosi Upravnom vijeću pisanim putem u roku od 15 dana od dana primitka.

Članak 31.

Roditelji djece s prebivalištem izvan područja Grada Bjelovara sudjeluju u cijeni programa prema odlukama o sufinanciranju njihovih općina, što će se utvrditi ugovorom između Dječjeg vrtića Bjelovar i tih općina.

Roditelji-korisnici usluga koji imaju prebivalište na području druge jedinice lokalne samouprave,a ostvaruju programe Dječjeg vrtića Bjelovar sudjeluju u ekonomskoj cijeni programa u iznosu razlike cijene koju podmiruje nadležna jedinica, u kojoj roditelji imaju prebivalište i ukupne ekonomske cijene programa vrtića i jaslica.

U slučaju da jedinica lokalne samouprave odbije sufinanciranje programa dječjeg vrtića roditelj će snositi ukupnu ekonomsku cijenu programa vrtića-jaslice Dječjeg vrtića Bjelovar.

/napomena: članak 32. Izmijenjen temeljem odluke Grada, od prosinca 2017./

Članak 32.

Roditelj-korisnici usluga programa Dječjeg vrtića obvezni su utvrđene iznose sudjelovanja utvrđenim rješenjem iz prethodnog članka uplaćivati na žiro račun Dječjeg vrtića Bjelovar najkasnije zadnji dan u mjesecu, za tekući mjesec.

Ukoliko roditelj, korisnik usluga ne podmiri utvrđeni mjesečni iznos, kako je određeno prethodnim stavkom, Dječji vrtić će za svaki dan zakašnjenja zaračunati zakonsku zateznu kamatu.

Ako roditelj-korisnik usluga ne izvrši obvezu plaćanja dospjelih,a neuplaćenih mjesečnih iznosa, odnosno ako zanemari postupke poziva, odnosno opomena, ili ako nije potpisana Izjava o dogovorenom podmirenju dospjelih obveza, u roku od 90 dana od dana dospjelosti obveze, ili 60 dana od datuma navedenog u Izjavi Dječji vrtić može, poštujući načelo razmjernosti u zaštiti prava roditelja i javnog interesa, otkazati pružanje usluga za njegovo dijete, a za utvrđeni iznos, uvećan za pripadajuću kamatu pokrenuti ovršni postupak.

Roditelj-korisnik usluga, odnosno skrbnik djeteta dužan je izvijestiti Dječji vrtić o prekidu korištenja usluga najmanje osam prije dana namjeravanog prekida, na način podnošenja pisanog zahtjeva - ispisnice kojeg podnosi u računovodstvu Vrtića.

U kojem roku je u obvezi podmiriti sva eventualna davanja po sklopljenom ugovoru, te dostaviti presliku uplatnice o podmirenju eventualnog dugovanja, ili potpisati Izjavu o podmirenju dospjelih obveza.

IV

OSTVARIVANJE PRAVA I OBVEZA

RODITELJA – KORISNIKA USLUGA DJEČJEG VRTIĆA

1.POSTUPAK PRIJEMA NOVOUPISANE DJECE

članak 33.

Prije uključivanja djeteta u odgojno-obrazovnu skupinu roditelj je obvezan:

- obaviti, uz prisutnost djeteta, inicijalni razgovor s članom stručnog tima Dječjeg vrtića

- na inicijalnom razgovoru dostaviti potvrdu nadležnog liječnika o obavljenom sistematskom zdravstvenom pregledu djeteta te dodatnu zdravstvenu potvrdu za slučaj promjena zdravlja nastalih nakon sistematskog zdravstvenog pregleda

- potpisati s Dječjim vrtićem ugovor o međusobnim pravima i obvezama.

Dijete ne može početi pohađati Dječji vrtić dok nisu ispunjene sve obveze iz stavka 1. Ovog članka. U slučaju da roditelj, bez opravdanog razloga, ne ispuni obveze iz stavka 1. Ovog članka ni nakon naknadnog poziva nadležnih službi Dječjeg vrtića, dijete se briše s liste upisanih.

Inicijalnom razgovoru prisustvuje barem jedan roditelj i dijete.

Na inicijalnom razgovoru se prikupljaju podaci o razvoju djeteta i njegovim navikama i potrebama, obitelji i uvjetima u kojima živi te drugim specifičnostima.

Na inicijalnom razgovoru se dogovara i datum polaska djeteta u Dječji vrtić kao i postupci roditelja i stručnog tima obavještava roditelje o terminu održavanja inicijalnog razgovora. Inicijalni razgovori, za djecu koja započinju ostvarivati programe Dječjeg vrtića u rujnu, provode se tijekom srpnja i kolovoza, a za djecu koja se upisuju tijekom pedagoške godine neposredno prije polaska djeteta u Dječji vrtić.

Ukoliko roditelj nije u mogućnosti obaviti inicijalni razgovor u zakazanom terminu, dužan je o tome pravovremeno obavijestiti stručni tim.

Za kraće programe inicijalni razgovori se ne provode.

Članak 34.

Roditelj odnosno skrbnik djeteta – korisnik usluga **ima pravo**:

- prije početka ostvarivanja programa biti upoznat s programom za dijete i uvjetima pod kojima se on ostvaruje te s tim u svezi pravima i obvezama korisnika usluga,

- putem individualnih razgovora i roditeljskih sastanaka biti redovito izvještavan o razvoju i napredovanju djeteta, te biti uključen u različite oblike suradnje roditelja i Dječjeg vrtića,

- podnositi zahtjeve nadležnim tijelima Dječjeg vrtića radi ostvarivanja i zaštite pojedinačnih prava i potreba djeteta,

- sudjelovati u upravljanju Dječjim vrtićem na način utvrđen zakonom i Statutom Dječjeg vrtića, birati i biti biran za predstavnika roditelja korisnika usluga u Upravnom vijeću Dječjeg vrtića;

Roditelj odnosno skrbnik djeteta – korisnik usluga **dužan** je:

- prije početka ostvarivanja programa dostaviti potvrdu nadležnog liječnika o obavljenom sistematskom zdravstvenom pregledu djeteta, te dodatnu zdravstvenu potvrdu za slučaj promjena zdravlja nastalih nakon sistematskog zdravstvenog pregleda,

- predočiti potpunu dokumentaciju i informaciju o karakteristikama i potrebama djeteta koje su bitne za odabir primjerenog programa kao i za njegovu sigurnost i zdravlje tijekom ostvarivanja programa,

- pravovremeno izvješćivati Dječji vrtić o promjenama razvojnog statusa djeteta i surađivati s Dječjim vrtićem u postupcima izmjena programa,

- za slučaj značajnih promjena zdravstvenog stanja ili razvojnog statusa djeteta koje tijekom ostvarivanja programa uoči stručni tim Dječjeg vrtića, obaviti potrebne pretrage i pribaviti mišljenja nadležnih službi te sudjelovati u programu pedagoške opservacije djeteta i utvrđivanju novog prilagođenog individualiziranog programa, ako je to u interesu razvojnih potreba i sigurnosti djeteta odnosno sigurnosti i ostvarivanja odgojno-obrazovnog programa za drugu djecu,

- osobno dovoditi i odvoditi dijete iz odgojno-obrazovne skupine ili pismeno izvijestiti odgojitelja o punoljetnoj osobi koju je za to ovlastio,

- izvijestiti odgojitelja odgojno-obrazovne skupine u roku od 24 sata o razlozima izostanka djeteta,

- ne dovoditi u Dječji vrtić bolesno dijete, a nakon završenog liječenja dostaviti potvrdu nadležnog liječnika o obavljenom zdravstvenom pregledu iz koje je vidljivo da je dijete sposobno pohađati Dječji vrtić,

- odazvati se pozivima na roditeljske sastanke i druge oblike suradnje roditelja s Dječjim vrtićem u cilju praćenja razvoja i napredovanja djeteta,

-vršiti uplatu mjesečnih iznosa utvrđenih rješenjem, najkasnije zadnji dan u mjesecu, za tekući mjesec.

- dostaviti Dječjem vrtiću pisanu obavijest o ispisu djeteta iz Dječjeg vrtića najkasnije osam dana prije ispisa, te dokazati podmirenje svih nastalih troškova programa do dana ispisa,

- izvršavati druge obveze korisnika usluga utvrđene općim aktima Dječjeg vrtića.

Članak 35.

Za dijete s teškoćama provodi se pedagoška opservacija u trajanju od tri /3/mjeseca, u skladu s propisanim programom i standardom predškolskog odgoja / u sklopu redovitog programa.

Duljinu trajanja boravka u odgojnoj skupini nakon pedagoške opservacije određuje stručni tim u svakom pojedinom slučaju zavisno o psihofizičkom statusu. tim u dogovoru s roditeljima djeteta.

Opservacijski tim čine: pedagog, defektolog, psiholog, zdravstvena voditeljica, odgojitelji u skupini i ravnateljica Vrtića.

Za realizaciju programa kako je riješeno predhodnom točkom sklapa se ugovor o ostvarivanju opservacijskog programa predškolskog djeteta. Ugovor se sklapa na određeno vrijeme od 3 mjeseca, kojim se utvrđuju međusobna prava i obveze Vrtića u provođenju „opservacijskog programa“, prava i obveze roditelja-korisnika usluga istog programa.

članak 36.

Dječji vrtić je dužan:

- ustrojiti rad s djecom u jasličnim i vrtićkim odgojnim skupinama sukladno propisanom programu;

- surađivati s obitelji djeteta u cilju praćenja razvoja i napredovanja djeteta,

- osigurati redovito izvještavanje korisnika usluga i njihovo sudjelovanje u upravljanju Dječjim vrtićem sukladno zakonu i Statutu Dječjeg vrtića,

- omogućiti zaštitu pojedinačnih prava korisnika usluga podnošenjem žalbe odnosno zahtjeva Upravnom vijeću,

- upozoriti korisnika usluga da Dječji vrtić pridržava pravo preraspoređivanja djeteta iz jedne u drugu odgojno-obrazovnu skupinu, iz jednoga u drugi objekt, organiziranja prijevoza djece u drugi objekt ili drugi dječji vrtić i posebnog organiziranja programa za vrijeme lipnja, srpnja i kolovoza te u drugim posebnim okolnostima, u skladu s pedagoškim načelima i interesima organizacije rada u zadovoljavanju utvrđenih potreba za programima predškolskog odgoja u Gradu ,

- upozoriti korisnika usluga da Dječji vrtić može, u slučaju značajnih promjena zdravstvenog stanja ili razvojnog statusa djeteta koje uoči stručni tim Dječjeg vrtića, izmijeniti program i uvjete ostvarivanja programa za dijete; s tim da postupak promjene programa pokreće stručno-razvojna služba na temelju praćenja stanja i potreba djeteta te na temelju provedene pedagoške opservacije kao i dodatno obavljenih pretraga i mišljenja nadležnih službi, u interesu razvojnih potreba djeteta, njegove sigurnosti te sigurnosti i ostvarivanja odgojno-obrazovnog programa za drugu djecu,

- upozoriti korisnika usluga da Dječji vrtić može otkazati ostvarivanje programa za dijete u slučaju značajnih promjena u razvojnom statusu djeteta, ako ni novi prilagođeni individualizirani program ne zadovoljava razvojnim potrebama djeteta,

- u slučaju promjene ili otkazivanja ostvarivanja programa usmjeriti korisnika usluga na daljnje postupanje i institucije koje će primjereno zadovoljiti potrebe djeteta,

- upozoriti roditelja, odnosno skrbnika da Dječji vrtić može otkazati ostvarivanje programa djetetu ako korisnik ne plati dospjele obveze, kako je utvrđeno ovim ovoga Pravilnika

V

ISPIS DJECE IZ DJEČJEG VRTIĆA

članak 37.

Roditelj,odnosno skrbnik može ispisati dijete iz Dječjeg vrtića pisanim zahtjevom za ispis.

Roditelj je dužan najkasnije **osam dana prije namjeravanog prekida** korištenja usluga Dječjeg vrtića nadležnoj službi Dječjeg vrtića.

Rješenje o ispisu djeteta donosi ravnatelj.

članak 38.

Dječji vrtić, kada rješava o pravima i obvezama roditelja, dužan je poštujući načelo razmjernosti u zaštiti prava roditelja i javnog interesa,primijeniti ono pravo koje je za roditelja povoljnije, a postiže se svrha i razmjerno cilju javnog interesa, osim:

- ukoliko roditelji djeteta ne izvrše obvezu plaćanja za usluge Dječjeg vrtića u ,kako je određeno u odredbi članka 31. ovoga Pravilnika;

- ako roditelj na drugi način prekrši obveze utvrđene ugovorom.

VI

PRIJELAZNE I ZAVRŠNE ODREDE

članak 39.

Na sve ono što nije utvrđeno ovom Pravilnikom neposredno će se primjenjivati zakon i odluke Osnivača.

Članak 40.

Danom stupanja na snagu ovoga Pravilnika prestaje važiti:

-Pravilniko upisu djece i mjerilima za sudjelovanje roditelja u cijeni programa **Dječjeg vrtića Bjelovar**

Klasa: 011-02/14-01/,urbroj2103/01-16-01-03.od veljače 2014;

**-** Pravilnik o izmjenama i dopunama Pravilnika -I dopuna **:** OD 19.12.2017,temeljem Odluke Gradskog vijeća Grada Bjelovara, Klasa: 601-01/17-01/22, od 17.12.2017.

**-** Pravilnik o izmjenama i dopunama Pravilnika - II dopuna : od 20.11.2018.temeljem Odluke Gradskog vijeća, klasa: 601-01/18-01/18-01/15,urbroj: 2103/01-02-18-4, od 20.studenog 2018.;

- Pravilnik o izmjenama i dopunama Pravilnika – III dopuna : od 14.02.2020.,temeljem Odluke Gradskog vijeća, klasa: 601-01/19-01/26, urbr.2103/01-02-19-6, od 18.12.2019.;

-Pravilnik o dopuni Pravilnika o upisu djece i mjerilima za sudjelovanje roditelja u cijeni programa od 27.03.2020.;

- Pravilnik o izmjenama i dopunama Pravilnika IV-dopuna: od 24.07.2020., temeljen na Odluci Gradskog vijeća, klasa: 601-01/20-01/14,urbroj2103/01-02-20-4.,

- Pravilnik o izmjenama i dopunama Pravilnika V-dopuna: od 15.12.2020.temeljen na Odluci Gradskog vijeća, klasa: 601-01/20-01/20 urbroj2103/01-02-20-4.

članak 41.

Ovaj Pravilnik stupa na snagu danom objave na oglasnim pločama Dječjeg vrtića.

Predsjednica Upravnog vijeća

Višnja Biljan,v.r.

Klasa:011-02/20-02/01.

Ur.br.:2103/01-16-20-03.

Bjelovar, 28.06.2021.